Ari Vatanen

Ari Pieti Uolevi Vatanen (s. 27. huhtikuuta 1952 Tuupovaara) on suomalainen poliitikko, maailmanmestaruuden saavuttanut ralliautoilija, autoteknikko ja maanviljelijä. Hän toimi Euroopan parlamentin jäsenenä vuosina 1999–2009. Vatanen syntyi ja vietti lapsuutensa Tuupovaarassa. Nykyään hän asuu Etelä- Ranskassa. Hän aloitti ralliautoilun vuonna 1971 ja voitti ensimmäisenä suomalaisena rallin maailmanmestaruuden Ford Escort RS1800:lla vuonna 1981, lukuun ottamatta Markku Alénin vuonna 1978 voittamaa FIA Cupia. Ranskalaisen Metro-lehden kyselyssä vuonna 2006 Ari Vatanen oli kymmenenneksi suosituin eurooppalainen ranskalaisten keskuudessa. Arvostetun Le Monde -lehden mukaan Vatanen oli 2004 ”äärimmäisen suosittu” europarlamentaarikkojen keskuudessa. == Autourheilu == Vatasen ralliura alkoi helmikuussa 1971 Hankirallista, joka oli tuolloin rallin SM-sarjan kauden avauskilpailu. Vatasen kartanlukijana oli Martti Simonen ja autona Opel Kadett. Vatanen sijoittui kilpailussa sijalle 31. Vatanen voitti Britannian rallimestaruuden vuonna 1976 ja vuonna 1977 hän sijoittui rallin EM-sarjassa kolmanneksi. Vatanen voitti maailmanmestaruuden kaudella 1981. Vatasen päävastus mestaruudelle oli Guy Fréquelin, joka ei ollut mukana Suomen rallissa, jossa Vatanen päätti taistella voitosta. Vuonna 1985 Vatanen joutui Argentiinan rallissa vakavaan onnettomuuteen, mutta palasi toivuttuaan takaisin huipulle. Vatanen voitti Pariisi–Dakar-rallin neljä kertaa vuosina 1987, 1989, 1990 ja 1991. Vuonna 1988 Pariisi–Dakar-rallissa Vatasen Peugeot varastettiin ja hän myöhästyi, jonka vuoksi hänet hylättiin kilpailusta. Kilpailun voitti Juha Kankkunen. Vatanen voitti Pariisi–Dakar- rallin Peugeot’lla kolmesti vuosina 1987, 1989 ja 1990, sekä Citroënillä vuonna 1991. Vuonna 1988 hän voitti Pikes Peak -ajon Peugeot’lla kilpailun ennätysaikaan. Hänen ajostaan tehtiin palkittu lyhytelokuva Climb Dance. Vuonna 1997 hän voitti aavikkorallien maailmanmestaruuden. Vatanen osallistui vuoden 2007 Dakar-ralliin Volkswagenin Race Touareg -mallilla. Kartanlukijana toimi italialainen Fabrizia Pons. Kaikkiaan Vatanen ajoi rallin MM-sarjassa 101 kilpailua, joista voitti kymmenen. Vatasen autoihin on kuulunut myös Opel Manta- i400 -malli. Kyseistä Vatasen käyttämää autoa kaupattiin 110 000 eurolla. Vatanen oli vuonna 2009 ehdokkaana Kansainvälisen autourheiluliiton FIA:n puheenjohtajaksi Max Mosleyn vetäytyessä tehtävästä. Vaikka Mosley antoi tukensa Vatasen kilpailijalle, Jean Todtille, Vatanen sai taakseen muun muassa Saudi-Arabian moottoriliiton. Vatanen hävisi äänestyksen 135–49. Vuonna 2013 Vatanen valittiin Viron autourheiluliiton puheenjohtajaksi. == Poliittinen ura == Vuosina 1999–2009 Vatanen oli Euroopan parlamentin EPP–ED-ryhmän jäsen. Hänet valittiin Euroopan parlamenttiin vuoden 1999 vaaleissa Kansallisen Kokoomuksen listalta, ja vuoden 2004 vaaleissa Ranskasta, Union pour un Mouvement Populairen listalta Sud-Estin vaalipiiristä. Eurovaaleissa 2009 hän oli ehdolla jälleen kokoomuksen listalla, mutta ei tullut valituksi 17 806 äänellään. Vatanen on tunnettu myös siitä, että hän vastustaa aborttia ja eutanasiaa, eikä hänen mielestään asiasta pitäisi päättää EU-tasolla. Vuonna 2009 Vatanen tuki egyptiläistä oppositiojohtajaa Ayman Nouria. Vuoden 2009 eurovaaleissa hän kampanjoi Garri Kasparovin kanssa. Vatanen on kannattanut Turkin, Ukrainan ja Moldovan EU-jäsenyyttä, kunhan liittymiskriteerit täyttyvät. === Ilmastonmuutoskohu === Toukokuussa 2009 Vatanen herätti huomiota ilmastonmuutosta koskevilla lausunnoillaan. Hän sanoi 23. toukokuuta 2009, että käsitys ihmisen vaikutuksesta ilmaston lämpenemisessä on valheellisten ja väärennettyjen tutkimustulosten seurausta. 27\. toukokuuta hän julkaisi verkkosivuillaan oikaisun, jossa hän totesi muun muassa, että ”olemme joka tapauksessa menossa kohti seuraavaa jääkautta”. Kesäkuussa 2009 kokoomuksen pitkäaikainen poliitikko ja kansanedustaja Ben Zyskowicz arvosteli Vatasta toukokuussa esitettyjen ilmastonäkemysten johdosta ja väitti, että näkemykset veivät puolueelta ääniä tuolloin pidetyissä Euroopan parlamentin vaaleissa. == Yksityiselämä == Vatanen on naimisissa Rita Helen Holmborgin kanssa. Hänellä on neljä lasta: Kim (1972–2024), Ria (1980), Tua (1982) ja Max (1990). Kim Vatanen toimi rallimanagerina. Hän tuki muiden muassa kahdeksankertaista rallin maailmanmestaria Sébastien Ogieria tämän uran alkuvaiheissa. Kim Vatasen puoliso vuodesta 2019 oli Teknologiateollisuus ry:n varatoimitusjohtaja, entinen valtakunnansovittelija Minna Helle. == Tulokset == === Rallin MM-sarjan tulokset === Vuosi Talli Auto 1 2 3 4 5 6 7 8 9 10 11 12 13 14 Sija Pisteet 1974 Ari Vatanen Opel Ascona 19 MON C SWE C POR KEN GRE C FIN Kesk. ITA CAN USA GBR FRA N/A N/A 1975 Ford Motor Company Ltd Ford Escort RS1600 MON SWE KEN GRC MOR POR FIN Kesk. ITA FRA N/A N/A 1975 Ford Motor Company Ltd Ford Escort RS1800 GBR Kesk. N/A N/A 1976 Ford Motor Company Ltd Ford Escort RS1800 MON SWE POR KEN GRC MOR FIN Kesk. ITA FRA GBR Kesk. N/A N/A 1977 Ford Motor Company Ltd Ford Escort RS1800 MON SWE POR Kesk. KEN Kesk. NZL 2 GRC Kesk. FIN Kesk. CAN Kesk. ITA Kesk. FRA GBR Kesk. NC 0 1978 Ford Motor Company Ltd Ford Escort RS1800 MON SWE 5 KEN POR Kesk. GRC FIN Kesk. CAN ITA CIV FRA 8. 11 1978 Marlboro Ford Escort RS1800 GBR DSQ 8\. 11 1979 Rothmans Rally Team Ford Fiesta 1600 MON 10 5\. 50 1979 Rothmans Rally Team Ford Escort RS1800 SWE Kesk. POR Kesk. KEN GRC FIN 2 CAN 3 ITA FRA GBR 4 CIV 5. 50 1979 Ford Motor Company Ltd Ford Escort RS1800 NZL 3 5\. 50 1980 Publimmo Racing Ford Escort RS1800 MON Kesk. 4\. 50 1980 Rothmans Rally Team Ford Escort RS1800 SWE POR Kesk. KEN GRC 1 ARG FIN 2 NZL ITA 2 FRA GBR Kesk. CIV 4. 50 1981 Rothmans Rally Team Ford Escort RS1800 MON Kesk. SWE 2 POR Kesk. KEN FRA GRC 1 ARG Kesk. BRA 1 FIN 1 ITA 7 CIV 9 GBR 2 1\. 96 1982 David Sutton Motorsport Ford Escort RS1800 MON SWE 2 POR KEN FRA GRC NZL BRA 13. 15 1982 MCD / Mobira Ford Escort RS1800 FIN Kesk. ITA CIV 13. 15 1982 Rothmans Opel Rally Team Opel Ascona 400 GBR Kesk. 13\. 15 1983 Rothmans Opel Rally Team Opel Ascona 400 MON 5 SWE 6 POR KEN 1 FRA 6. 44 1983 Rothmans Opel Rally Team Opel Manta 400 GRC 4 NZL ARG FIN Kesk. ITA Kesk. CIV GBR Kesk. 6\. 44 1984 Peugeot Talbot Sport Peugeot 205 Turbo 16 MON SWE POR KEN FRA Kesk. GRC Kesk. NZL ARG FIN 1 ITA 1 CIV GBR 1 4\. 60 1985 Peugeot Talbot Sport Peugeot 205 Turbo 16 MON 1 SWE 1 POR Kesk. KEN Kesk. FRA Kesk. 4\. 55 1985 Peugeot Talbot Sport Peugeot 205 Turbo 16 E2 GRC Kesk. NZL 2 ARG Kesk. FIN ITA CIV GBR 4. 55 1987 Fuji Heavy Industries Subaru RX Turbo MON SWE POR KEN 10 FRA GRC USA NZL ARG 19. 16 1987 Ford Motor Company Ltd Ford Sierra RS Cosworth FIN 2 CIV ITA GBR 19. 16 1988 Prodrive BMW BMW M3 MON SWE POR KEN FRA GRC USA NZL ARG FIN Kesk. CIV ITA – 0 1988 Ralliart Europe Mitsubishi Galant VR-4 GBR Kesk. – 0 1989 Mitsubishi Ralliart Europe Mitsubishi Galant VR-4 SWE MON 87 POR KEN FRA GRC Kesk. NZL ARG FIN Kesk. AUS ITA CIV GBR 5 40\. 8 1990 Mitsubishi Ralliart Europe Mitsubishi Galant VR-4 MON Kesk. POR Kesk. KEN FRA GRC Kesk. NZL ARG FIN 2 AUS ITA CIV GBR Kesk. 16\. 15 1991 Milk Team Ford Sierra Cosworth RS 4x4 MON SWE POR KEN FRA GRE NZL ARG FIN 7 AUS ITA CIV ESP 22. 12 1991 Subaru Rally Team Europe Subaru Legacy RS GBR 5 22\. 12 1992 Subaru Rally Team Europe Subaru Legacy RS MON SWE Kesk. POR KEN FRA GRC Kesk. NZL Kesk. ARG FIN 4 AUS Kesk. ITA CIV ESP GBR 2 11\. 25 1993 555 Subaru World Rally Team Subaru Legacy RS MON SWE POR KEN FRA GRC Kesk. ARG NZL Kesk. AUS 2 ITA ESP 7. 38 1993 555 Subaru World Rally Team Subaru Impreza 555 FIN 2 GBR 5 7\. 38 1994 SMS Ford Escort RS Cosworth MON POR KEN FRA GRC 5 FIN Kesk. ITA GBR 5 9\. 28 1994 Ford Motor Company Ltd Ford Escort RS Cosworth ARG 3 NZL Kesk. 9\. 28 1996 Ford Motor Company Ltd Ford Escort RS Cosworth SWE Kesk. KEN IDN GRC ARG FIN AUS ITA ESP – 0 1997 Motorsport Consultancy Ford Escort WRC MON SWE KEN POR ESP FRA ARG GRC NZL FIN IDN ITA AUS GBR 8 – 0 1998 Ford Motor Company Ltd Ford Escort WRC MON SWE KEN 3 POR 5 ESP FRA ARG GRC NZL FIN Kesk. ITA AUS 11. 6 1998 555 Subaru World Rally Team Subaru Impreza WRC 98 GBR Kesk. 11\. 6 2003 Bozian Racing Peugeot 206 WRC MON SWE TUR NZL ARG GRC CYP GER FIN 11 AUS ITA FRA ESP GBR – 0 === Dakar-rallin tulokset === Vuosi Luokka Ajoneuvo Tulos Erikoiskokeet 1987 Auto Peugeot 1. 3 1988 Auto Peugeot DSQ 4 1989 Auto Peugeot 1. 7 1990 Auto Peugeot 1. 7 1991 Auto Citroën 1. 5 1992 Auto Citroën 5. 7 1993 Auto Citroën 8. 2 1994 Ei osallistunut Ei osallistunut Ei osallistunut Ei osallistunut Ei osallistunut 1995 Auto Citroën DNF 3 1996 Auto Citroën 4. 7 1997–2002 Ei osallistunut Ei osallistunut Ei osallistunut Ei osallistunut Ei osallistunut 2003 Auto Nissan 7. 4 2004 Auto Nissan DNF 1 2005 Auto Nissan 39. 0 2006 Ei osallistunut Ei osallistunut Ei osallistunut Ei osallistunut Ei osallistunut 2007 Auto Volkswagen DNF 0 == Lähteet == == Aiheesta muualla == * Vatasen kotisivu * * Ari Vatanen at Pikes Peak Video * Ari Vatanen Rally * * Rallitulokset eWRC-sivustolla Luokka:Suomalaiset ralliautoilijat Luokka:Kansallisen Kokoomuksen europarlamentaarikot Luokka:Kansallisen Kokoomuksen poliitikot Luokka:Rallin maailmanmestarit Luokka:Dakar-rallin voittaneet kuljettajat Luokka:Vuonna 1952 syntyneet Luokka:Elävät henkilöt Luokka:Seulonnan keskeiset artikkelit Luokka:Ranskansuomalaiset